## II - KRITERIJI ZA DODJELU STIPENDIJA

**Članak 5.**

Kriteriji na temelju kojih se utvrđuje lista redoslijeda za dodjelu stipendija su:

* uspjeh u prethodnom obrazovnom razdoblju,
* socijalno-materijalni status obitelji podnositelja prijave, prihodi po članu kućanstva.

II – 1. **Uspjeh u prethodnom obrazovnom razdoblju**

Broj bodova po kriteriju «Uspjeh u prethodnom obrazovnom razdoblju« utvrđuje se prema prosjeku ocjena završenog prethodnog razreda učenika odnosno prethodne godine studija, kako slijedi:

- za uspjeh od 3,00 do 3,50 - 30 bodova

- za uspjeh od 3,51 do 4,00 - 35 bodova

- za uspjeh od 4,01 do 4,5 - 40 bodova

- za uspjeh od 4,51 do 5,0 - 45 bodova.

 Bodovi iz stavka 1. i 2. ovoga članka uvećat će se na način:

* za osvajanje mjesta na županijskim natjecanjima i to: za 1. mjesto u vrijednosti od 6 bodova, za 2. mjesto u vrijednosti od 4 boda i za 3. mjesto u vrijednosti od 2 boda,
* za osvajanje mjesta na državnim natjecanjima i to: za 1. mjesto u vrijednosti od 10 bodova, za 2. mjesto u vrijednosti od 8 bodova i za 3. mjesto u vrijednosti od 4 boda,
* za sudjelovanje na državnim natjecanjima 2 boda.

Student koji, tijekom jedne akademske godine, položi ispite iz dvije godine studija, a uz predočenje potrebne dokumentacije, stječe pravo na izravnu dodjelu stipendije.

**II – 2. Socijalno-materijalni status obitelji**

Broj bodova po kriteriju «Socijalno-materijalni status obitelji«, izraženi u kunama, utvrđuje se kako slijedi:

- za primanja ispod 500,00 po članu obitelji - 40 bodova

- za primanja od 501,00 – 800,00 po članu obitelji - 30 bodova

- za primanja od 801,00 – 1.000,00 po članu obitelji - 25 bodova

- za primanja od 1.001,00 – 1.200,00 po članu obitelji - 20 bodova

- za primanja od 1.201,00 – 1.500,00 po članu obitelji - 10 bodova

- za primanja od 1.501,00 – 2.000,00 po članu obitelji - 5 bodova

- za primanja iznad 2.000,00 po članu obitelji - 2 boda.

.

Pored bodova iz stavka 1. ovoga članka utvrđuju se dodatni bodovi:

 - za dijete bez oba roditelja, te dijete poginulog, umrlog ili nestalog hrvatskog branitelja u vrijednosti od 15 dodatnih bodova,

* za dijete samohranog roditelja (drugi roditelj nije živ), dijete invalida Domovinskog rata u vrijednosti od 10 dodatnih bodova,
* za dijete iz obitelji s troje ili više djece, računajući i samog kandidata, te dijete razvedenih roditelja, u vrijednosti od 5 dodatnih bodova.